5. jaanuaril 2006 avalikustatud ÜRO Peaassamblee proklamatsioon kuulutas aasta 2008 Rahvusvaheliseks Planeet Maa Aastaks. Maa-aasta korraldamine delegeeriti UNESCO-le, ÜRO Keskkonnaprogrammile, Rahvusvahelisele Geoloogiateaduste Liidule ning maateadlaste seltsidele ja ühendustele kogu maailmas. Peaassamblee julgustas nii ÜRO liikmesriike, organisatsiooni ennast kui ka teisi osalisi kasutama seda initsiatiivi selleks, et teadvustada maateaduste olulist rolli jätkusuutliku  ühiskonna arendamisel.